LidanRubinov/Halacha-QA huggingface dataset:
שאלה: משניות מסכת נגעים: לכבוד הרב ברצוני לשאול מס שאלות על מסכת נגעים 1.פ יא משנה ב בפירוש קהתי מביא את דעת ר ש שסובר שספק נגעים להקל. ולכאורה לא מובן, בניגוד לטומאה של כלים ששם יש גזרות דרבנן כל עניין נגעים הוא מהתורה ולמה להקל? 2.משנה ד מה הפשט הכל הולך אחר הנראה, האם זה לא קשור איפה נראה הכתם? לא הצלחתי להבין. 3. פי ג משנה יא מצורע שנכנס לבית וכו - אם מצורע יכנס בכונה לביתו של חבירו ע מ לטמאו ולהפסידו הוא יעשה כן? וא כ, האם יצטרך לשלם לו על ההפסדים? 4.פי ג משנה יד האם מותר למצורע להסתובב ככה חופשי בתוך המחנה ואין חשש שמא יטמא אחרים? ב ומחכה לתשובה במהרה.
תשובה: 1. השאלה אינה על הרב קהתי אלא על שיטת רבי שמעון והתנאים הנוספים שאומרים כך. כשיש ספק יש לומר העמד דבר על חזקתו. מאחר והבגד הוא בספק יש לומר שמאחר וחזקתו טהור הרי שדינו טהור. וכאן הספק הוא האם בכלל יש כאן טומאה או לא, שהרי אם נגע זה בדיוק יראה בבגד שאינו מצמר או פשתים אין כאן טומאה כלל, לכן יש להעמיד הדבר על חזקתו ולומר שלא הושלמו כאן התנאים של טומאת נגעים ולכן הבגד טהור (כך הבנתי על פי פירוש חסדי דוד לתוספתא נגעים פרק ב ומפירוש משנה אחרונה על המשנה יא, ב). ואכן חכמים חולקים על הסברא הזו ולא מקבלים את הדין של ספק טהור. ייתכן שגם בכלים יחלוק רבי שמעון. אבל אפשר לחלק ולומר, שכלי שיכול לקבל טומאה וודאי שיש כאן טומאה וודאי שיש כאן כלי וכל הספק הוא האם הטומאה נגעה בו או לא ויש מקום להחמיר בדאורייתא שמא הטומאה חלה. אבל בנגעים הספק הוא האם יש כאן בכלל טומאה. 2. בגד לבן מקבל טומאה ואילו בגד צבוע לא. כשהבגד מורכב מחוטים צבועים וחוטים לבנים, כלומר, חוטי הערב צבועים וחוטי השתי לא, וכן להפך, בודקים האם נראה הבגד לבן, ואז מקבל טומאה, או נראה צבעוני. ואפילו רוב הבגד עשוי מהחוטים השניים הולכים אחר המראה שהבגד נקרא על פי מראהו (תפארת ישראל). 3. מדובר שהוא נכנס על דעת בעל הבית או לכל הפחות כשבעל הבית יודע שנכנס ולא דורש ממנו לצאת מיד. 4. אין משנה כזו. אולם כתוב "וטמא טמא יקרא" - על המצורע להרחיק טהורים ממנו ולדאוג שלא יטמאו, ולכן בוודאי שאסור לו להסתובב ולטמא אחרים.
שאלה: הציונות הדתית: כבוד הרב מלמד כבודו המליץ לי לקרוא את הספר "אם הבנים שמחה" כאשר שאלתי את הרב איזה ספר יוכל להמליץ שמתייחס הלכתית לטענות שהועלו כנגד הציונות. ספר זה כבר קראתי והוא בהחלט מצויין, האם ישנם ספרים מאמרים נוספים שכבודו יוכל להמליץ שנכתבו ע"י תלמידי חכמים בני דורנו בלשון יותר נהירה עבור מי שאינו בן תורה? השאלה נשאלה בהמשך לשאלה "הציונות הדתית"
תשובה: ב"ה שמחתי על הרצון ללמוד ולעסוק בדברים החשובים האלו, שהם גדולים ודורשים לימוד מעמיק ומקיף. אכן ספר אם הבנים שמחה ספר נפלא שיש בו המון המון. כיום יש גם ספרים יותר נוחים ומסודרים, שאוכל להמליץ לך. כגון, שיעורים הלכתיים על הנושאים האלו בשם נחלת יעקב. הספר ממש נפלא, ברור ומסודר. לגבי הפן הרעיוני של ארץ ישראל אני ממליץ מאוד ללמוד את הספר "ארץ חמדה" שכתב הרב יעקב פילבר שליט"א. כמובן באתרים באינטרנט יש שיעורים רבים בנושאים האלו, כגון ספר פניני הלכה העם והארץ, שיעורים של הרב חיים שטיינר שליט"א ושיעורים שאני העברתי בישיבה. בברכת לימוד פורה והמון הצלחה. הרב יצחק גרינבלט zahig1 gmail.com
שאלה: סיום שנת אבלות: לרב, אישה נפטרה בכה אדר א תשע"א. 1) מתי מסתיימת שנת האבל? 2) מתי לערוך אזכרה ועליה לקבר? 3) מתי מסיימים לומר קדיש? מראש.
תשובה: 1. האבלות נמשכת 12 חודשים, כלומר, עד לכד בשבט. 2. אשכנזים נוהגים לעשות את האזכרה גם לאחר שנה מעוברת בתאריך הפטירה, כה באדר. 3. את הקדיש יש לומר 11 חודשים, כלומר עד לכד טבת.
שאלה: sms לחו"ל בשבת וגזל: הרב, אחי נסע לחו"ל לתקופה ארוכה. אני ב"ה שומרת שבת. 1. האם מותר לי לשלוח לו הודעה כשאצלנו מוצ"שק ואצלו עדיין שבת? 2. אם בטעות מוכרת מחזירה לי יותר עודף ממה שמגיעה לי,ואני לוקחת את זה, זה נחשב גזל?
תשובה: 1. אומנם אצלך השבת יצאה אך אצלו עדיין שבת, ואם אין חשש שיקרא את המסרון בשבת מותר לשלוח לו מסרון. אך אם יש חשש שיקרא את המסרון בשבת אסור לשלוח לו עד שתצא אצלו השבת. 2. זהו גזל.
שאלה: תפילת מנחה ביום תענית במקום העבודה - המשך: ובכל זאת אם אין באפשרותנו להביא ספר תורה, מה עלינו לעשות? כיצד להתפלל אם בכלל? שוב השאלה נשאלה בהמשך לשאלה "תפילת מנחה ביום תענית במקום העבודה"
תשובה: לכתחילה תבקשו לסיים את העבודה ביום הצום מוקדם יותר ע"מ שתוכלו להתפלל מנחה בציבור כולל קריאת התורה. אם אין בררה, תתפללו מנחה בלי קריאת התורה מתוך ספר תורה אך אתם יכולים לקרוא ויחל ואת ההפטרה מתוך סידור ללא ברכות.
שאלה: הפסק בתפילת עמידה: אם אדם בטעות ענה אמן באמצע תפילת שמונה עשרה בסוף אחת מן הברכות והמשיך תוך כדי דיבור לברכה הבאה, האם זה הפסק? וכן אם אדם התפלל במנין שעושים חזרה קצרה ובטעות המשיך אתה קדוש במקום לומר נקדישך ונעריצך. (אמר רק "אתה קדוש")?
תשובה: א. הביאור הלכה נשאר בצריך עיון אם צריך להתפלל שוב, ואם כן, כיוון שהדבר מסופק לא צריך לחזור. ב. אם אמר רק אתה קדוש יכול לחזור לנקדישך.
שאלה: שמירה על נכדות על ידי הסבא: הרב ראיתי בסימן כב בשו"ע אבן העזר, שקטנה מגיל 3 חייבת בדין ייחוד. שאלתי לגבי הדרכה בפועל, האם סבא לא יכול לשמור על נכדתו? קצת קשה לקבל הדברים.
תשובה: לסבא ונכדתו אין איסור ייחוד בשום גיל.
שאלה: גיור הילדים כשהאמא לא מעוניינת: אני יהודי אשר חי עם בת זוג לא יהודיה וחסרת דת. עוד מתחילת הקשר ידעה זוגתי שבמידה ואנחנו נרצה להמשיך הלאה ולהתחתן יהיה עליה לשקול גיור משום שאיני מוכן שילדיי לא יהיו יהודים. אנחנו ביחד כבר 3 שנים ומתחילות לעלות מחשבות על חתונה. הבעיה היא שהיא אינה מוכנה להתגייר, בטח שלא מתוך אמונה ורצון אמיתי, אם אכן תסכים להתגייר אז זה רק לצורך הנישואים שלנו. איני מאמין שזוהי הדרך הנכונה, אך אני מסרב להיפרד ממנה שכן האהבה גדולה מאוד ואני רוצה לחיות איתה. אני לא הייתי רוצה שהיא תתגייר רק בשביל החתונה, השאלה שלי היא, האם במידה ונתחתן אוכל לגייר את ילדנו עוד שהם קטנים ולגדל אותם באורח חיים יהודי? חשוב לציין שזוגתי אינה נוצרייה או בעלת דת אחרת, היא מודעת לחשיבות הרבה שיש בעיניי לכך שילדנו יהיו יהודים והיא לא תמנע ממני לגדל את ילדנו ע"פ המסורת היהודית. ושבוע טוב.
תשובה: ניתן לגייר קטינים כאשר ההנחה היא שגם כשיגדלו הם יזדהו עם גיורם. לכן נדרשים קטינים כאלו להתחנך בבי"ס בו נלמדים ערכי היהדות בהזדהות גמורה אתם (בי"ס ממלכתי רגיל לא מחנך לכך). כשהאם לא מוכנה להתגייר קשה לקבל את ההנחה האמורה. הדבר תלוי בך, באווירת הבית והחינוך שבו יתחנכו הילדים. תפנה לביה"ד לגיור.
שאלה: תורה ומדע: האם יש הסבר כיום מהם הב דלתות וב צירים ומפתח לדעת ר"ע שיש באשה המוזכרים בבכורות מ"ה?
תשובה: כפי הידוע לי אין לזה הסבר ברור עפ"י הידע הרפואי שבידנו.
שאלה: הסבר לחוסר השינה של דוד המלך: במסכת ברכות ג, ע ב מובא: אמר רב אושעיא, אמר רבי אחא, כך אמר דוד: מעולם לא עבר עלי חצות לילה בשינה. רבי זירא אמר: עד חצות לילה היה מתנמנם כסוס (שהסוס אף פעם לא נרדם, אלא שהוא תמיד מתנמנם ומתעורר אחרי 60 נשימות, מתנמנם ומתעורר). מכאן ואילך היה מתגבר כארי. רב אשי אמר: עד חצות לילה היה עוסק בדברי תורה, מכאן ואילך בשירות ותשבחות. אדם נורמטיבי היה מאושפז אודות אי נתינת מנוחה מבחינה פזיולוגית לגוף ובכך מה ההסבר לתופעת אי השינה, הסבר רציונאלי ומובן כמו לדוגמא מסר שניסו אולי להעביר מסירות נפש וכדומה?
תשובה: ההתנהגות של דוד היא לא התנהגות לציבור הרחב. כמו שיש אנשים שישנים בתחילת הלילה וקמים לתיקון חצות, רוב האנשים זה קשה להם. דוד המלך לא היה ישן, לפי שיטות מסויימות, לא יותר מחצי שעה. הוא היה מצטער והיה מסתפק במיעוט שינה כדי להגיד שירות ותשבחות. זו התנהגות של אדם מסויים בתנאים מסויימים ולא הנהגה לציבור הרחב. אדם נורמלי צריך,כפי שכותב הרמב"ם, שמונה שעות שינה. כנראה דוד היה בנוי בצורה כזו שמספיק לו פחות.
שאלה: עבודה בשבת עם בע"ח: ברצוני לשאול שאלה לגבי עבודה בשבת. כרגע אני לא עובד בכלל ויש לי הצעה מבית ספר חקלאי לעבוד. התפקיד הוא מתן עזרה ופיקוח על תלמידים שעובדים בכפר, ברפת, בדיר ובלול. במסגרת העבודה אני נדרש לעבוד אחת לחודש ביום שבת עם בעלי החיים במתכונת של פיקוח נפש, האכלה וחליבה, האם יש היתר בנושא?
תשובה: המושג פיקוח נפש המתיר איסורי תורה בשבת חל רק על בני אדם ולא על בעלי חיים. על בעלי חיים חל המושג צער בעלי חיים, שמתיר איסורי דרבנן בלבד. חליבה היא איסור תורה ומשום צער בע"ח מותר לחלוב רק לאיבוד ולא לתוך כלי. לכן לא נראה לי שאתה רשאי לעבוד שם בשבתות.
שאלה: המחאה נגד החרדים: כל מקום שאני הולך כולם מדברים על החרדים ומבזים אותם. זה לא שנאת חינם? "מקדש ראשון מפני מה חרב? מפני ג דברים שהיו בו: עבודה זרה, גילוי עריות ושפיכת דמים. אבל מקדש שני שהיו עוסקים בתורה ובמצוות ובגמילות חסדים, מפני מה חרב? מפני שהייתה בו שנאת חינם" אבל בתורה כתוב "לא תשנא אחיך בלבבך", והרי היו עוסקים הם בתורה! האיסור בתורה לא לשנוא הוא ברור. מה שלא ברור הוא: מי הוא אחיך? אנשי בית שני היו עוסקי תורה ורודפי אמת, ובאותו זמן היו הרבה פלגים שכל אחד חשב שהוא הוא הצודק. מי שלא הסכים אם הדרך שלך- היית אומר שהוא פוגע בעם ישראל, ומיד הוצאת אותו מעם ישראל. הוא כבר לא אחיך. וזה מאפשר לך לשנוא אותו כמה שאתה רוצה. (קראתי את זה פעם בחוברת של לימוד יומי). השאלה שלי היא כזאת: לגנות את החרדים ובעצם כל אחד אחר, בנוגע להשקפות שלו, אין זו אלא שנאת חינם? השאלה נשאלה בהמשך לשאלה "המשך לנושא צניעות אצל החרדים"
תשובה: אתה צודק אין היתר לגנות את החרדים. השנאה המבצבצת כלפיהם אסורה. מותר לבקר את הנהגות אותם אנשים בבית שמש השייכים לחוג מסויים מצומצם שפוגעים בילדות ההולכות לבית הספר, אך למה השנאה לחרדים?
שאלה: מציאה בפח האשפה: וכי אין לחשוש שגנבו לו את המחשב וזרקו אותו לפה לפחות מצד לפנים משורת הדין לברר זאת? השאלה נשאלה בהמשך לשאלה "מציאה שאפשר לאתר את הבעלים"
תשובה: לא מצאנו בגמ' חשש בהלכות אבידה ומציאה, שמא החפץ נגנב מהבעלים. יותר מזה- אם כך היה, הרי בכל מקרה של מציאת אבידה שנפסק בו שלא צריך להכריז נחשוש שמא היא נגנבה מהבעלים, ולא נאבדה ויש צורך לאתר את הבעלים ולשאול אותו - וזה כמובן לא יעלה הדעת. לבד מכל זה, ממה נפשך- אם נגנב הרי היה כאן יאוש ושינוי רשות והמוצא זכה בגניבה (עיין לקמן באשר ללמה"ד). כפי שכתבתי למעשה שטות לא חיישינן, ולכן אנחנו מתייחסים למקרה כמי שהניח מחשב באשפה העשויה להיפנות וזוהי אבידה מדעת והרי אלו שלו. כפי שכתבתי בתשובה, נ"ל שאין חיוב לאתר את הבעלים אפילו מצד לפנים משורת הדין. אמנם מצאנו כמה דוגמאות בהלכות אבידה שמצד למה"ד ראוי להחזיר, עיין בסוגיא (כד:) ובסימן רנט, ה, אך נראה שיש חילוק בין מקרה שבו אדם מרחיב את הדין או מוותר על פטור בהשבה, לבין מקרה שלא מתעוררת מלכתחילה חובת ההשבה כגון זוטו של ים וכן אבידה מדעת. עניין אחר שעלה בשאלות ההבהרה, הוא קידוש ה'. קידוש ה' מוזכר בהשבת אבידה, וליתר דיוק חילול ה', בהקשר לאבידתו של גוי. בגמ' בסנהדרין עו ע"ב, ישנה התייחסות שלילית למי שמחזיר אבידה לגוי: "אמר רב יהודה אמר רב: המשיא את בתו לזקן, והמשיא אשה לבנו קטן, והמחזיר אבידה לנכרי, עליו הכתוב אומר: "למען ספות הרוה את הצמאה לא יאבה ה' סלח לו".(ובטעם הדבר השווה הרמב"ם בהל' גזלה ואבדה יא, ג ורש"י בכתובות טו ע"ב ד"ה להחזיר) אמנם, בגמ' בבא קמא קיג ע"ב נאמר: "תניא, ר' פנחס בן יאיר אומר: במקום שיש חילול השם, אפי' אבידתו אסור". יש להחזיר כדי למנוע חילול השם. בירושלמי מודגש דווקא הצד החיובי. יש להשיב אבידה לגוי כשיתקדש שם השם. כמובן שכל זה לא שייך לנידון דידן, שבו כאמור קרוב לוודאי שהמחשב נזרק לפח במכוון. ואם ישאל השואל האם כדאי לאתר את הבעלים בשביל הסיכוי הקטן שהשבת המחשב יגרום קידוש ה' אענה לו שבודאי שאין בדבר איסור, אלא שאני בתשובתי כותב את מה שיש לעשות ולא את מה שלא אסור. בתשובתי, כאז כן עתה, לא חילקתי מעולם בין שומר תורה ומצוות לשאיננו שומר. הערה מצד המציאות- רבים אמרו לי וכן ראיתי במו עיני- שמצוי במקומות רבים שפחי האשפה מלאים ב שכל פגמו הוא שאיננו "חדש ממש" על אף שמצד עצמו הוא ראוי לשימוש. והדבר נפוץ בערים הגדולות ובבנייני משרדים שמשליכים מסכי מחשב, ריהוט וכו' לכן אין צורך להתפלא מהמקרה שבשאלה, אלו מעשים שבכל יום. אם יש צורך, אשמח להרחיב. הרב ינון זמיר
שאלה: ירקות קפואים כיום: ויישר כח, זכור לי מלפני מספר שנים בעייתיות כלשהי בירקות של סנפרוסט. ניסיתי לחפש מידע לגבי המצב כיום ולא מצאתי. האם כיום ניתן לאכול ללא חשש (גם לקט ירקות, גם ירקות בפני עצמם, ועוד תערובות שונות)? האם צריך לבדוק? אם כן, איך בודקים ירקות קפואים? האם יש הבדל בין ירקות שונים? האם יש חברות נוספות שידועות כ"בעייתיות" או כטובות ועדיפות? שבוע טוב ובשורות טובות.
תשובה: וברכת ד' כדאי למקד את השאלה, לגבי איזה ירקות הדיון. כל ההכשרים של סנפרוסט הם ברמת כשרות רגילה, אין אלו ירקות מהדרין. למרות שבשנים האחרונות ישנה התקדמות ברמת הכשרות בסנפרוסט. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: התרת נדר: נדרתי נדר כלפי אדם ואיני יכולה לקיימו, האם אותו אדם שנדרתי לו את הנדר יכול להתיר לי?
תשובה: לא. עלייך לפנות לרב באופן אישי בכדי שיעשה לך התרת נדרים.
שאלה: ההבדל בין פירה תפו"א לבין חומוס: לפי הידוע לי, על פירה תפו"א מברכים "פרי האדמה" ואילו ממרח חומוס או טחינה ברכתם "שהכל". אם זה נכון, ממה נובע הבדל זה?
תשובה: כל דבר שידוע לכל וניכר במראהו שנעשה מפרי מסויים, אפילו הפרי מרוסק לגמרי, מברך לפי הפרי. לכן, על פירה מברך בורא פרי האדמה, וכן על רסק תפוחי עץ מברך בורא פרי העץ וכו'. לדעתי, על חומוס וטחינה צריך לברך בורא פרי האדמה מאותה סיבה. רק על פרי שרוסק ולא ניכר לכל ממה נוצר מברכים שהכל.
שאלה: תרומות ומעשרות מפירות שנמכרו לגוי: לדוד שלי יש פרדס. הוא מכר את היבול לגוי ובתמורה הגוי מטפל בפרדס לאורך כל השנה וגם מבצע את הקטיף. אתמול קטפתי מפירות הפרדס - פרות הדר ואגוזים. האם צריך להפריש מהם תרומות ומעשרות?
תשובה: וברכת ד' לא הוברר מאימתי הפירות קנויים לגוי, האם קודם חנטה או לאחריה? כמו כן מהי צורת המכירה, אם הכל שייך לגוי כיצד אפשר לקטוף מהפירות הרי זה גזל עכו"ם?! אולי יש הסכם שיש אפשרות לבעל הקרקע לקחת מעט פירות, א"כ יש לברר האם זה שיור בקניין או שזו מתנה שנותן הגוי לבעל הפרדס. העולה שיש כאן הרבה שאלות פתוחות שלא ידועה התשובה עליהם. מכיוון שכך נראה לי שכדאי להפריש ללא ברכה, אלא א"כ יש כאן גם חשש גזל שאז הדיון הוא בדיני חו"מ וגזל הגוי. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: דין האדים המגיעים לתבלין: בהמשך למש"כ כבוד הרב, האם האדים שמגיעים אל התבלין צריכים להיות רותחים או שעצם הנגיעה (גם יחסית קרה) הופכת אותו לבשרי או חלבי? השאלה נשאלה בהמשך לשאלה "תבלינים מעל סיר רותח"
תשובה: הכוונה להזעת התבלינים ע"י האדים.
שאלה: היחס לארגון "קולך": ה. כידוע וכמפורסם, ארגון קולך מנפיק מידי כמה חודשים שערוריות וכותרות חדשות, שנתמכות לכאורה ביהדות אך נוגדות באופן הכי עמוק את עקרונותיה. בפעם הקודמת זה היה נסיון לאפשר לחד-מיניים להנשא, וכעת הן באו בתביעה כלפי המשרד לשרותי דת, יחד עם עוד כמה ארגוני נשים, ליתן זכות לרווקות לטבול במקוואות. הן לא פנו כמובן למשרד עצמו, אלא לבג"ץ, בשם "אפליה וכפיית דת", ונראה שזו דרכם כסל למו לפנות לערכאות בשם עקרונות זרים ליהדות וכך לכפותם על המוסדות הדתיים. ושואל אני את עצמי ואת כבוד הרב, כמו רבים משלומי אמוני ישראל, עד מתי לעדה הרעה הזאת, והאם לא כדאי כבר עתה ליצור מעין חייץ ברור ביננו לבינם ולומר שאין לנו חלק בהם? הן כביכול מדברות בשמנו ומציגות אותנו, הציבור הדתי לאומי לגווניו, כגב התומך שלהן, ולא היא. האם לא הגיעה העת להכריז בקול גדול כי הן מזמן חצו את הגדר ואין להן להסמך עלינו?
תשובה: אכן ארגון קולך חוצה קווים אדומים, הוא מוציא את עצמו ממסגרת הציבור הדתי.
שאלה: קריאת שמות דווקא או באופן כללי: יהודי מסר לי רשימת שמות, הוא ביקש ממני שכאשר אני נמצא במקומות קדושים כגון הכותל המערבי, מערת המכפלה, קבר רחל, קבר רשב"י, לקרוא את השמות. הוא אמר לי שעצם הקריאה של השמות במקומות אלו היא פועלת להצלחה. הוא מסר לי רשימה די ארוכה ולא נעים לי לאכזב אותו. אני שואל האם יש טעם בדבר זה או עדיף שאני יקרא פרק תהלים ויכוון להצלחת כל מי שרשום ברשימה?
תשובה: זה טירחא. אתה יכול להגיד שאתה מתפלל על כל מי שרשום אצלך בפתק ותקרא פרק תהילים.
שאלה: בחירת סנדק למרות ההבטחה: אני ובעלי מצפים בעזרת השם לבן בכור. הסוגיה של בחירת סנדק עלתה במהלך ההריון פעמים בודדות וגרמה לוויכוחים. בעלי מעוניין שאביו יהיה הסנדק ואני מעוניינת שאבי יהיה הסנדק. אבי היה כבר סנדק ואביו של בעלי טרם היה. הבעיה העולה מהנושא היא שאינני חושבת שמגיע לאביו של בעלי להיות סנדק לבני מכיוון שאינו שימש כדוגמה חיובית כאבא לבעלי ולאחיו, בנוסף הוא עשה מספר דברים שהכעיסו אותי מאוד ואינני זוכרת אם נשבעתי שלא ארצה שאדם כמותו יהיה סנדק לבני. אך בשביל בית ביני לבין בעלי אם אוותר ואתן לאביו להיות הסנדק למרות שאולי נשבעתי והבטחתי שזה לא יקרה, האם זה נורא?
תשובה: בית מעל לכל. גם אם נשבעת, השבועה לא חלה כי האב הוא שחייב במילת בנו.
שאלה: שירה במסיבות בגן ילדים: אשתי גננת בגן ילדים בישוב מעורב-דתיים וחילוניים, במהלך השנה מתקיימות מסיבות (פעם או פעמיים) שבהן הילדים מופעלים ע"י הגננת והריתמיקאית שעוזרות להן לשיר שירים שונים ולרקוד ריקודים הקשורים לנושא המסיבה. למסיבות אלו מגיעים גם האבות ומכיוון שאין אפשרות למנוע מהם להגיע ולצפות בילדיהם עלתה השאלה האם מותר להן לשיר ולרקוד עם הילדים במהלך המסיבה כאשר ישנם גברים הצופים בהן? יש לציין שבמהלך השירים יש נגינה מלווה או טייפ ברקע עם המוסיקה. כמו כן, האם ככל שהיא פסיבית יותר בתנועות הדבר קל יותר?
תשובה: לנגן אפשר אבל שירה ממש לפני הגברים לא. תעשו קלטת לשירים והיא תקליט את עצמה. זה לא חלק לכל השיטות אבל עדיף מלשיר בפניהם.
שאלה: שימוש בהנחת סטודנט: במסגרת היותי סטודנט אני זכאי להנחה של 33 בנסיעות בתחבורה ציבורית, הדבר נעשה ע"י עדכון ה"סטטוס" בכרטיס הרב קו ולאחר מכן אני זכאי לקנות 15 נסיעות במחיר של 10, האם מותר לי לשלם איתן על מי שאינו סטודנט (למשל אישתי)?
תשובה: לאחר בירור בחברת אגד התברר שהזכות היא אישית ואינה ניתנת להעברה. הרב ניר אביב.
שאלה: טעם לאיסור שעטנז: למה דווקא יש איסור עם שעטנז (צמר ופשתים)?
תשובה: כמובן שאיננו יודעים את טעמי המצוות לאשורם אלא רק יכולים לתת מעט טעם לפי יכולת הבנתנו. ספר החינוך מבאר במצוה סב, שהקב"ה נתן לכל דבר בטבע כח לפעול את פעולתו לטובה, וציווה שכל אחד יפעל את פעולתו. בנוסף לכך יצר הקב"ה שכאשר מערבים שני כוחות שונים נוצרת מכך פעולה חדשה. ויש תערובות שלא הורשו בני אדם להשתמש בהן, כי יודע הקב"ה שהתוצאה היוצאת מכך רעה לבני אדם או משום שהיא גורמת להחליש את הכוחות היסודיים שהם נצרכים לנו.
שאלה: טבילת קרש: האם צריך לטבול במקווה קרש חלה עשוי ממשטח זכוכית ועץ?
תשובה: כן, כי זה בא במגע עם האוכל. וזה אם זה תוצרת חוץ.
שאלה: קשרים רופפים בספר תורה: האם קשרים רופפים בספר תורה בין העמודות, כך שאפשר לראות בין עמודה אחת לשניה, פוסלים את הספר? (מדובר רק בעמודה אחת)
תשובה: כל עוד הדפים מחוברים הספר כשר. אולם העובדה שהם רופפים צריכה להדליק אצלכם אור אדום. יש חשש חמור שבהגבהת הספר הוא ייקרע ויפול חלילה. תקנו זאת בהקדם!
שאלה: גיוס לצבא שיש בו שירת נשים: לכבוד הרב לאחרונה פורסם בערוץ שבע כתבה בה נאמר שהצבא החליט שכל פעם שיהיה מפגש של רב מישיבת הסדר עם חייליו תהיה סמכות צבאית (מהרבנות) שתפקח על שיחתו של הרב עם תלמידיו, בנוסף הוחלט שבטקסים ממלכתיים שבהם תהיה שירת נשים חיילים דתיים יחויבו להיות נוכחים, הנה הציטוט הרלוונטי: "באירועים ממלכתיים, טקסי התייחדות חיילים וחטיבתיים, טקסים במעמד משפחות שכולות, טקסי יום הזיכרון לחללי מערכות ישראל, טקסי יום הזיכרון לשואה ולגבורה, טקסי יום הזיכרון לרצח רבין, טקסי מצטיינים וכן טקסי סיום הכשרות, ישתתפו כלל החיילים וזאת ללא מקום לשיקול דעתם של מפקדיהם. כמו כן, קיבל הרמטכ"ל את המלצת הועדה כי באירועי הווי ונופש, המשלבים שירת נשים, יותר לחיילים הרוצים בכך, באישור מפקדיהם, שלא ליטול חלק." זאת אומרת שבערבי הוואי המצב ישאר כמו שהוא, המפקד יחליט עם להכריח את החייל להיות נוכח בטקס אם לאו. האם לדעת הרב עדיין ראוי להתגייס לצבא למרות שהוא כופה עלינו לעבור על ההלכה? הרי ברור לי שאם אהיה במצב כזה אסרב לשמוע את אותה זמרת, האם לא ראוי שנעשה מחאה כלשהי? פשוט קשה לי לראות איך רומסים את התורה ביד גסה ואנחנו לא עושים כלום. כבוד הרב, אני מאוד מעריך אותך ואם ח"ו נשמע שקינטרתי עליך אז לא זו הייתה כוונתי ואם זה היה נשמע כך אז זה בגלל שאני מדבר מעומק ליבי. אשמח לשמוע את דעת הרב בנושא כי אני מאוד מבולבל.
תשובה: אילו היינו במצב כמו בשוויץ, שהמדינה לא בסכנה, אז וודאי שהיינו צריכים לעשות מחאה שלא מתגייסים לצבא. אבל עיקרו של השירות בצבא הוא להגן על המדינה, להגן על הישובים. מי יעשה את זה אם לא הציבור שלנו, הציבור שלנו לא צריך להגן על היישובים שלנו?! אדם שהולך לצבא הולך להגן על המדינה לא הולך לשמוע הופעה של זמרות, סתם הדביקו איזה דבר וניפחו מעל ומעבר בכדי לנגח את הציבור הדתי. אם יגידו לחייל להתגלח בשבת כי במוצאי שבת יש מסדר המפקד, זו פקודה אבל היא לא שייכת לענייני הביטחון השוטף. אם אומרים למישהו לעשות דבר נגד התורה אסור לו לעשות דבר כזה. אם אומרים לו להחריב יישוב, להגלות יהודי, אסור לו. עיקרו של השירות בצבא הוא לא בשביל דברים האלה. יש כמה שמנצלים את הסמכות המלכותית של המדינה לכוף את דעתם הכוזבת על שומרי תורה ומצוות. אבל לשמור על המדינה וודאי שיש חיוב. אנחנו לא יכולים להרשות לעצמנו, שהחברה שלנו לא תשרת בצבא. אז מי ישמור?!, הגענו כבר ל?!. הרי הרשעים מסביב מנסים יום יום לפגוע בעם ישראל. אם עובר יום אחד של שקט סימן שבאותו היום הם התעצלו. איך ייתכן לומר שלא להתגייס לצבא בגלל שהם עושים גם עבירות אחרות. זה לא שייך, עיקר השירות זה מצווה חשובה. צריך להיות מספיק חזק שלא לעשות עבירה אפילו אם יכניסו אותו לבית סוהר, ישפטו אותו. זה כמו גזירה שנגד התורה. עד כמה שאני זוכר, גם בפקודות מטכ"ל כתוב שלא לכוף אדם על דתו. גם בקום המדינה בן גוריון אפשר פלוגה דתית לאפשר לחייל דתי אוכל כשר, מנין ושבת. שיהיו לו חיים שהוא יוכל להמשיך את הדת. אחרי זה הקימו את מסרת הבייני"ש. לאפשר שיוכל לחיות במסגרת דתית ולשרת את המדינה. אז יש כאלו שרוצים לכוף עליהם, מה הסמכות? זה נוגד את החוק של הצבא. זה לא שייך ליישום משימות צבאיות אם הוא ישמע זמרת צבאית. הוא הולך לצבא לשמור על המדינה תוך סיכון עצמי וצריך לאפשר לו. אם היו שם אנשים אחראיים יש לשאול אותם, איך אתם גורמים לחייל שיהיה ממורמר וירגיש לא טוב. זו רשעות גמורה. צריך להתגייס ואם יש הוראה מפורשת נגד התורה אסור לעשות את זה.
שאלה: גניזת ספרי ביקורת המקרא: לכבוד הרב, יש לי ספר של ביקורת המקרא המצטט פסוקים מהתנ"ך עם שם השם המפורש, אך כפי שהרב כתב בשאלה שנשאלה בעבר בודאי שלא מקדש שם שמים אלא מנסה לעשות הפך. אולם נתקלתי בסוגיה בספר שבו הוא דן האם היה מבול או לא, כי יש ראיות ספרותיות למבול בעמים רבים ללא קשר גיאוגרפי או תרבותי (מה שאמור להוכיח בודאות רבה שהיה מבול נידון בספר זה כשאלה). אולי עצם כך שהוא מעלה סוגיה זו לנערים חילונים בבית ספר ממלכתי זה מעין קידוש ה בתוך ספר שכנראה רובו אם לא כולו עקום. ואולי אסור לזורקו בלי גניזה? (יש לציין שאין לי כרגע אפשרות למסור לגניזה ומפריע לי שהספר האנטי יהודי הסובייקטיבי והמהסולף הזה נמצא בביתי). יש לציין שזה ספר שהיה מימי כשהייתי חילוני בבית ספר חילוני. השאלה נשאלה בהמשך לשאלה "גניזת ספרי ביקורת המקרא"
תשובה: אינני מכיר את הספר המדובר אבל בדרך כלל האנשים שכותבים את ביקורות המקרא אינם מאמינים במקורה של תורת ישראל. דומני שאחד העם כתב פעם במאמר, שהדת היא דת כל עוד שמאמיניה מכירים במקורה האלוקי. אם הם חושבים שזו יצירה אנושית, תיאולוגיה של העולם העתיק, ברור שלא שייך שנקרא דברי הבל כאלו ועוד קוראים לזה בשם מדעי. רק מי שצריך להשיב על דברים כאלו צריך לקרוא את זה אבל לא סתם אדם, שזה דברי רעל ועקמימות ביחס לתורתנו הקדושה.
שאלה: מסיבת הודיה בפאב: האם מותר לערוך בפאב מסיבת הודיה על נס שארע?
תשובה: האם המקום כשר? האם המסיבה תיערך באווירה המקובלת במקום או שמדובר בשכירת המקום בלבד ללא המוסיקה והאווירה המקובלים ובמסיבה ישתתפו רק מי שקשורים למאורע? האם ייאמרו במקום דברי תורה?
שאלה: ניגון בין הברכה לאכילה: בברכת המוציא בשבת בדר"כ יש הפסק בין הברכה עד שהמברך מחלק לכולם, האם מותר לפזם ולזמזם ניגון בזמן זה או שזה הפסק ועדיף שכל הסועדים ישבו בשתיקה?
תשובה: לא לעשות שום הפסקה בדיבור וגם לא לפזם ולזמזם. גם סתם להמתין לא ראוי לכתחילה. כשאני צריך לחלק להרבה אנשים אני לא חותך בסכין אלא בידיים כדי להילחם בזמן, צריך כמה שיותר מהר. חכמים תיקנו לברך לפני שחותכים בכדי לברך על לחם שהוא שלם. ואולי אז היה לפני כל אחד לחם משלו ולא המתין ללחם מהבוצע.
שאלה: עבודה בתנועת נוער ושמירה על צניעות: הרב, אני עובדת בתנועת בני עקיבא. הואר לי בתקו' האחרונה הבעייתיות שיכולה להיות בשותפות בתנועה כמקום עבודה ובסוג התפקיד (ריכוז) אשמח לדעתו ועצתו של הרב וכן להכוונה הלכתית מה נכון וראוי לעשות. א. כידוע מדובר התנועה מעורבת, האם יש בעייתיות לעבוד במקום מעורב, למרות שמתאפשר שעיקר החיכוך הוא מול בנות? האם עדיף להמינע ולא לעבוד במקום מעורב? ב. האם תפקיד של הובלת בנים ובנות שיוצר יותר חיכוך עם בנים (ישיבות צוות מעורבות ושיחות טלפון) נכון לעשותו מבחינת צניעות? ג. במפגש שלי עם התנועה פגשתי נטייה למוחצנות (שיש בה טוב כדי לסחוף ולהלהיב) אך האם עדיף לוותר על עבודה במקום כזה כי זה מסיט את המבט מבניית העולם הפנימי? ד. האם עבודה של ריכוז וניהול במקומות בלתי פורמליים מתאים לאשה מצד תכונותיה או שעדיף להמנע כדי לא לפגוע בעדינותה, צניעותה (ובהמשך בביתה.) לכבוד הרב.
תשובה: זה בעיה לעבוד בתנועה מעורבת. תנועה מעורבת היא מאוד בעייתית. יבורכו הסניפים שעשו הפרדה בין בנים לבנות. זה ישועה גדולה והצלה מהחטא. זה לא מוסיף קדושה, לא מוסיף טהרה ולא מוסיף תורה. לעצם השאלה, כל מי שהוא מדריך או ומדריכה ויכול לבוא לבני עקיבא ולהוסיף טהרה וקדושה תבוא עליו ברכה אבל בתנאי שהוא משפיע ולא מושפע. לכן, אם את יכולה להשפיע טהרה וקדושה, זו מצווה גדולה. אנחנו לא מחרימים את בני עקיבא אלא רק מודיעים שבכל תנועת נוער מעורבת יש בעיה. הפעולה שנעשית בבני עקיבא היא פעולה חשובה. לכן צריך לעזור ולעזור כמה שיותר להפריד. כשתנועה מתנהלת ועושה דברים חיצוניים זו בעיה. כשתנועה עושה מאמצים לקרב לשורותיה עוד חניכים זו ברכה. כך עושה כל גוף שרוצה למשוך לקוחות וכך עושה גם תנועת בני עקיבא, שחניכים שבאים אליה ניצלים מהרחוב ומהאינטרנט. כפי שאמור ב"אשת חיל", אישה יכולה לנהל דברים. ריכוזיות לא פוגעת בעדינות שלה, כל אחת לפי תכונותיה. כמובן שיש להיזהר בצניעות. לא רק דיני יחוד. מדריכה שלא טוב לה בבני עקיבא ריקודים מעורבים בבני עקיבא!
שאלה: תפילה בסוף חזרת הש"ץ: -כבוד הרב! אמרתי תיבת "ה " בפסוק ה שפתי תפתח ופי יגיד תהילתך" - כלומר,התחלתי תפילת שמונה עשרה כששליח הציבור אמר תיבת "ב האחרונה בתפילת שמונה עשרה או אפילו תיבת "אמן " שלאחר תיבת ב הנ ל (לספרדים) - האם תפילתי תחשב כתפילה בציבור?
תשובה: אם סיימו את התפילה ואפילו את רובה ואתה מתחיל, זו כבר איננה תפילה בציבור.
שאלה: למרוח משחה למניעת התקרחות: האם מותר לגבר מקריח למרוח משחה למניעת התקרחות ולצמיחת שיער באזורי קרחת (שכמובן מיועדת לגברים בלבד) או שיש בכך משום "לא ילבש"?
תשובה: מאחר וזה עניין רפואי והוא לא עושה זאת לשם יופי, זה מותר.